National Hockey League 2022-23

National Hockey League 2022-23 var den 106. sæson (og den 105. sæson med spil) af ishockeyligaen National Hockey League. Ligaen har deltagelse af 32 hold og bliver indledt med et grundspil, hvor hvert hold spiller 82 kampe, og hvorfra 16 hold går videre til slutspillet om Stanley Cup.

Slutspillet om Stanley Cup blev vundet af Vegas Golden Knights, som i finalen besejrede Florida Panthers med 4-1 i kampe. Den afgørende kamp blev spillet den 13. juni 2023 i Las Vegas, hvor hjemmeholdet sikrede sig titlen for første gang med en storsejr på 9-3. Jonathan Marchessault, der bl.a. scorede 13 mål for Vegas Golden Knights i slutspillet, vandt Conn Smythe Trophy som Stanley Cup-slutspillets MVP.

Hold 

Holdene var inddelt i to konferencer med 16 hold hver. Hver konference var yderligere inddelt i to divisioner med otte hold i hver division.

Danske spillere 

Seks danskere, fire markspillere og to målmænd, spillede i ligaen i løbet af denne sæson.

Markspillere

Målmænd

Grundspil

Format 

Alle hold spillede 82 grundspilskampe (41 hjemme- og 41 udekampe) fordelt på:
 3 eller 4 kampe mod hvert af de syv andre hold i samme division (i alt 26 kampe).
 3 kampe mod hvert af de 8 hold i den anden division i samme konference (i alt 24 kampe).
 2 kampe mod hvert af de 16 hold i den anden konference (i alt 32 kampe).

De tre bedste hold i hver division gik videre til slutspillet om Stanley Cup, sammen med de to bedste hold i hver konference, der var placeret uden for top 3 i deres respektive division.

Udendørskampe 

To af grundspilskampene blev spillet udendørs:
 NHL Winter Classic blev afviklet den 2. januar 2023 på Fenway Park i Boston, Massachusetts, hvor Boston Bruins vandt 2-1 over Pittsburgh Penguins.
 NHL Stadium Series blev spillet den 18. februar 2023 på Carter-Finley Stadium i Raleigh, North Carolina, hvor Carolina Hurricanes besejrede Washington Capitals med 4-1.

Kampe i udlandet 

Sæsonen blev indledt med to kampe mellem Nashville Predators og San Jose Sharks, der blev spillet i O2 Arena i Prag, Tjekkiet den 7. og 8. oktober 2022, og hvor Nashville Predators vandt begge kampe. Det var de første NHL-kampe i Europa siden 2019, eftersom kampene i Europa i de foregående to sæsoner var blevet aflyst pga. COVID-19-pandemien.

Den 4. og 5. november 2022 spillede Stanley Cup-mestrene Colorado Avalanche og Columbus Blue Jackets to kampe i Nokia Arena i Tampere, Finland.

All-star-weekend 

NHL's all star-weekend blev afholdt i FLA Live Arena i Miami, Florida, hvor skills-konkurrencerne blev afviklet den 3. februar, og selve all stars-kampene løb af stablen den 4. februar 2023. All star-turneringen blev vundet af Atlantic Division efter finalesejr på 7-5 over Central Division.

Østkonferencen

Metropolitan Division

Atlantic Division

Vestkonferencen

Central Division

Pacific Division

Slutspil

Hold og seedninger 

Slutspillet om Stanley Cup har deltagelse af 16 hold – 8 fra østkonferencen og 8 fra vestkonferencen.

Format 

I de første to runder var slutspillet primært opdelt i henhold til grundspilsdivisionerne.

Alle opgør spilledes bedst af syv kampe, hvor det højst seedede hold havde hjemmebane i kamp 1, 2, 5 og 7, mens det lavest seedede hold spillede hjemme i kamp 3, 4 og 6. Uafgjorte kampe blev afgjort i forlænget spilletid til først scorede mål i perioder a 20 minutter med fem markspillere på hvert hold.

Skema

Første runde 

Østkonferencen

Vestkonferencen

Anden runde 

Østkonferencen

Vestkonferencen

Konferencefinaler 

Østkonferencen

I første kamp i serien mellem Carolina Hurricanes og Florida Panthers faldt afgørelsen først 13 sekunder før udløbet af 4. overtidsperiode. Med en samlet spilletid på 139:47 minutter blev det den sjettelængste slutspilskamp i Stanley Cup-historien, og den længste i begge de deltagende holds historier. Sejren på 3-2 var Floridas syvende udebanesejr i træk i slutspillet, og de forbedrede deres statistik i overtid til 5 sejre og 0 nederlag.

Florida Panthers forbedrede deres statistik til otte udebanesejre i træk, da de i kamp 2 vandt endnu en overtidssejr, hvilket var den næstlængste stime på udebanesejre i Stanley Cup-historien, kun overgået af Los Angeles Kings' stime på 10 kampe i 2012. For anden kamp i træk var det Matthew Tkachuk, der sørgede for den afgørende scoring. Kun én spiller havde tidligere i Stanley Cup scoret det afgørende mål på udebane i de to første kampe af en slutspilsserie: Maurice Richard for Montreal Canadiens mod Detroit Red Wings i semifinalen i 1951. Nederlaget var endvidere Carolinas 10. nederlag i træk i konferencefinalen, eftersom holdet i sine to foregående konferencefinaler i 2009 og 2019 begge gange havde tabt med 0-4 i kampe.

Vestkonferencen

Stanley Cup-finale

Kilder / eksterne henvisninger 
National Hockey League

Noter 

NHL-sæsoner
Ishockey i 2022
Ishockey i 2023